पाकिस्तानका प्रहरीले भनेका छन्, पन्जाब प्रान्तमा सरगोधा शहर नजिकै एउटा सुफी धार्मिकस्थलको रेखदेख गर्ने जिम्मा लिएका एक व्यक्तिले कम्तीमा २० जनाको हत्या गरेका छन्।
आफूलाई उक्त धार्मिक स्थलको प्रमुख बताउने अब्दुल वहीदले ती व्यक्तिहरुलाई एक एक गर्दै आफ्नो कोठामा बोलाइ उनीहरुलाई लागू पदार्थ खुवाइ धारिलो हतियारले उनीहरुको हत्या गरेको बताइएको छ।
बीबीसीसँग कुरा गर्दै थाना सदर सरगोधामा तैनाथ एकजना प्रहरी मोहम्मद एहसानले भने, "शुक्रबार रातिदेखि नै हत्याको सिलसिला शुरु भएको थियो, तर प्रहरीले शनिबार रातिमात्रै त्यसबारे थाहा पाए।"
एकजना वरिष्ठ प्रहरी अधिकारीले ५० वर्षीय अब्दुलको मानसिक स्थिति अस्थिर रहेको जस्तो देखिएको बताएका छन्।
आफुलाई सो धार्मिकस्थलको प्रमुख बताउने अब्दुलसँगै उनका तीनजना सहयोगीहरुलाई पनि प्रहरीले पक्राउ गरेका छन्।
प्रहरीले मारिनेहरुमध्ये १७ जना पुरुष र तीनजना महिला भएको तथा उनीहरु सबै दरबार मोहम्मद अली भनिने एक सुफी सन्तका अनुयायीहरु भएको जनाएका छन्।
प्रहरीले सोधपुछका क्रममा अब्दुल वहीदले ती सबै व्यक्तिहरुले सो धार्मिक संस्थाका यसअघिका पीर अहमद गुज्जर लाई विष खुवाउने षडयन्त्रमा भाग लिएको आशंकामा आफुले उनीहरुको हत्या गरेको बताएको जनाएका छन्।
Image caption निर्वाचित भएदेखि नै ट्रम्प विभिन्न रुसी व्यक्तिहरुसँगको सम्पर्क र सम्बन्धका कारण विवादमा परिरहेका छन्।
गत वर्षको राष्ट्रपतीय चुनावमा भएका ठानिएका रुसी हस्तक्षेपबारे छानबिन गरिरहेका सिनेटका समितिहरुले राष्ट्रपति ट्रम्पका जेठा छोरा र अन्य दुईजनालाई बयान दिन बोलाएको छ।
अमेरिकी राष्ट्रपति ट्रम्पका जेठा छोरा, उनका ज्वाईँ र पूर्व चुनाव प्रचार व्यवस्थापकले राष्ट्रपतीय चुनावका बेला रुसी अधिकारीहरुसँग सम्पर्क बढाएको आरोपबारे सिनेटका समितिहरुमा बयान दिने भएका छन्।
गत वर्ष भएको राष्ट्रपतीय चुनावका बेला ट्रम्प निकट व्यक्तिले विदेशी शक्तिसँग किन साठगाँठ गरे भन्नेबारे प्रश्नहरु उठिरहेको बेला उनीहरुलाई बयान दिन डाकिएको हो।
यसै महिनाको शुरुमा डोनल्ड ट्रम्प जुनिअरले डिमोक्रेटिक पार्टीको उम्मेदवार हिलरी क्लीन्टनको चुनावी अभियानलाई आघात पुर्‍याउन सक्ने ठानिएका रुसबाट प्राप्त इमेलहरु सार्वजनिक गरिदिएका थिए।
ती इमेल एक रुसी वकिलले पठाएकी थिइन् जोसँग पछि ट्रम्प जुनिअरले न्यूयोर्कमा भेट गरेका विवरण सार्वजनिक भएका थिए।
अहिले रुसी इमेल र त्यसपछिको भेटले चुनाव प्रचार सम्बन्धी कानून मिचिएको र ट्रम्प पक्षले चुनावका बेला विदेशी शक्तिसँग मिलेमतो गरेको भन्ने आरोपलाई लिएर बहसहरु तीव्र भइरहेका छन्।